Aurland prestegjeld

Aurland prestegjeld var et prestegjeld tilhørende Indre Sogn prosti. Det omfattet sogn i Aurland kommune i Sogn og Fjordane fylke, og hovedkirken var Vangen kirke.

Aurlands kirkesogn er nå en del av Aurland kirkelige fellesråd, og underlagt Sogn prosti i Bjørgvin bispedømme i Den norske kirke.

Historikk 

Ryggjar sókn (norrønt) har sin opprinnelse fra kristningen av landet. Aurland prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Vangen med Flåm og Undredal annekssogn.

Urland prestegjeld dannet grunnlaget for Urland formannskapsdistrikt, som ble opprettet i 1837.

Ved kgl.res. av 13. juli 1855 ble Undredal sogn delt i to ved at Nærøy ble skilt ut som eget kirkesogn.

Ved avviklingen bestod Aurland prestegjeld av menighetene i Vangen, Flåm, Nærøy og Undredal.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Aurlands historie
Religion i Vestland
Prestegjeld i Bjørgvin bispedømme